Oficialusis leidinys L 318 , 11/12/1999 p. 0014 - 0015



Komisijos reglamentas (EB) Nr. 2623/1999 1999 m. gruodžio 10 d. iš dalies keičiantis Reglamentą (EEB) Nr. 411/88 dėl intervencinių supirkimo, saugojimo ir realizavimo priemonių finansinių sąnaudų apskaičiavimo metodikos ir taikytinos palūkanų normos EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1978 m. rugpjūčio 2 d. Tarybos reglamentą (EEB) Nr. 1883/78, nustatantį intervencijų finansavimo iš Europos žemės ūkio orientavimo ir garantijų fondo Garantijų skyriaus bendrąsias taisykles [1], su paskutiniais pakeitimais, padarytais Reglamentu (EEB) Nr. 1259/96 [2], ypač į jo 5 straipsnį, kadangi: (1) Komisijos reglamente (EEB) Nr. 411/88 [3] su paskutiniais pakeitimais, padarytais Reglamentu (EEB) Nr. 1644/89 [4], nustatyta intervencinių supirkimo, saugojimo ir realizavimo priemonių finansinių sąnaudų apskaičiavimo metodika ir taikytina palūkanų norma. Jame nustatyta, kad vienoda palūkanų norma turi atitikti trijų mėnesių ir dvylikos mėnesių išankstines palūkanų normas ekiu, Europos Bendrijų statistikos tarnybos užregistruotas Eurorinkose, jas padidinus atitinkamai vienu ir dviem trečdaliais; (2) 1999 m. sausio 1 d. kartu su euru buvo įvesta nauja vidutinė siūloma tarpbankinė palūkanų norma už eurus, vadinama EURIBOR. Ji pakeitė įvairias nacionalines valstybių narių dalyvių IBOR normas ir ją kas mėnesį skelbia Europos centrinis bankas; (3) įvedus eurą, reikėtų iš dalies pakeisti Reglamento (EEB) Nr. 411/88 3 straipsnį ir to reglamento priedą; (4) šiame reglamente numatytos priemonės atitinka EŽŪOGF komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 411/88 iš dalies keičiamas taip: 1. 3 straipsnio pirma pastraipa pakeičiama taip: "Reglamento (EEB) Nr. 1883/78 5 straipsnyje minima palūkanų norma turi atitikti trijų mėnesių ir dvylikos mėnesių išankstines EURIBOR normas, jas padidinus atitinkamai vienu ir dviem trečdaliais." 2. Priedas pakeičiamas šio reglamento priedu. 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 1999 m. spalio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 10 d. Komisijos vardu Franz Fischler Komisijos narys [1] OL 216, 1978 8 5, p. 1. [2] OL L 163, 1996 7 2, p. 10. [3] OL L 40, 1988 2 13, p. 25. [4] OL L 162, 1989 6 13, p. 18. -------------------------------------------------- PRIEDAS " „PRIEDAS 4 straipsnio 1a dalyje nurodytos orientacinės palūkanų normos [1] 1. Danija Kopenhagos tarpbankinės siūlomos skolinimosi trims mėnesiams palūkanų normos (CIBOR) 2. Graikija Atėnų tarpbankinės siūlomos skolinimosi trims mėnesiams palūkanų normos (ATHIBOR) 3. Švedija Stokholmo tarpbankinės siūlomos skolinimosi trims mėnesiams palūkanų normos (STIBOR) 4. Jungtinė Karalystė Londono tarpbankinės siūlomos skolinimosi trims mėnesiams palūkanų normos (LIBOR) 5. Kitoms valstybėms narėms euro tarpbankinės siūlomos skolinimosi trims mėnesiams palūkanų normos (EURIBOR) NB: Šios normos didinamos vienu procentu, atitinkančiu banko maržą. Grynosios palūkanų normos, t. y. palūkanų normos be galimos dalies, kuri atitinka fiskalinius mokesčius (iškaičiuojamąjį mokestį ir pan.).“ " [1] Grynosios palūkanų normos, t. y. palūkanų normos be galimos dalies, kuri atitinka fiskalinius mokesčius (iškaičiuojamàjá mokestá ir pan.). --------------------------------------------------